google/wiki40b huggingface dataset:
Sikorsky S-29

Historie

I New York klarte Sikorsky å overtale mange av sine venneor som hadde også dratt fra Russland til å gi ham finansiell støtte for å starte en flyfabrikk i 1923. «Fabrikken» var en kylling-gard eid av Sikorskys venn Victor Utgoff. En av disse som bidro mest var den kjente pianisten Sergej Rakhmaninov, som donerte 5 000 dollar. En hangarbygning ble leid på Roosevelt Field, New York av donerte midler

Sikorsky tok deretter bort de to Hispano-Suiza motorene og klarte å ordne nye donasjoner på til sammen 2 500 dollar for å kjøpe inn to Liberty motorer som hadde en ytelse på 400 hk hver. Flyet fløy på nytt 25. september 1924, og viste seg å være en suksess fra begynnelsen. Før året var omme var 420 passasjerer fraktet om bord på S-29-A i 45 flygninger. Sikorsky leide ut sitt fly til andre selskaper i chartertrafikk, og satt bak spakene i regulær trafikk i 1924 og 1925. Flyets skikkelighet som et pålitelig transportfly var bygd helt i metall og var god PR for Sikorsky som reorganiserte selskapet inn i Sikorsky Manufacturing Corporation 4. juli 1925.
Flyet ble kjøpt av millionæren Howard Hughes for den planlagte filmen Luftens dæmoner som vile bli filmet i Hollywood i 1928. Det ble ombygd og fargekamuflert for å ha samme utseende som et tysk Gotha bombefly. Da hadde det en varierte karriere innenfor chartertrafikk som passasjerfly, fraktfly og reklamefly, blant annet som en flyvende sigarbutikk for Roscoe Turner.
Men under filminnspillingen havarerte flyet i et spektakulært havari 22. mars 1929 da piloten hoppet ut idet man skulle stimulere en nedskytning. Piloten rapporterte i i ettertid at han hadde mistet kontroll under manøvreringene da han «sloss» mot flere britiske jagerfly. Mannen som betjente røykapparatet i flykroppen visste ikke at flyet var utenfor kontroll, og omkom i havariet som er blitt foreviget på film.

Teknisk beskrivelse

Både pilot og mekaniker satt i en åpen cockpit mellom øvre vinge og hale, mens opp til 16 passasjerer satt i det strømlinjeformede skroget. Det hadde sine røttene i Sikorsky bombefly fra den første verdenskrig ved å hente sin konstruksjon fra sine firemotors forgjengerne, med en rommelig passasjerkabin med butt front som hadde den vinduspaneler. Det hadde kapasitet for 14 passasjerene. Flyskroget hadde en intern struktur av stål og vingene hadde avstiver og stag, var helt bygd i ulike tresorter og lerret. 
Flyet var et sesquiplan fly ved å ha to ulike vingespenn, en større øvre vinge med vingebredde på 3,12 m og en mindre nederste vinge med vingebredde på 1,78 m, kun halvparten. Halepartiet hadde en horisontal halefinne og fire sideror, to og to på over- og undersiden av halefinnen. Dette var Igor Sikorskys kjennetegn på hans fly fram til flytypen S-40.
S-29 klarte ikke å tiltrekke seg kunder som Sikorsky hadde håpet. Den uortodokse plasseringen av cockpit var siden ikke gjentatt på fremtidige fly. Grunnkonstruksjonen som var brukt på S-29-A, ble også brukt på fremtidige luftfartøyprosjekter hos Sikorsky. Flyprodusentselskapets fremtid var sikret, men det var først med sjøflyet Sikorsky S-36 at man fant suksessoppskriften.
Hamnefjorden

Hamnefjorden (nordsamisk: Rostavuotna) er en fjord på Sørøya i Hammerfest kommune i Finnmark. Fjorden har innløp mellom Husfjordnes i vest og Fella i øst og strekker seg 4,5 kilometer nordover til Hamnefjorddalen i enden av fjorden.
Fellaholmen og Lilleholmen ligger like innenfor innløpet. Det ligger spredte bygninger langs fjorden, men ingen veisamband eller gårdsbruk. Fjorden er 120 meter dyp på det dypeste ved munningen.
Åsgard (krater)

Åsgard er det nest største nedslagskrateret på Callisto, en av Jupiters måner, som måler 1 600 km i diamtere. Kratret er oppkalt etter Åsgard, gudenes rike i norrøn mytologi. Den sentrale delen av Åsgard domineres av det kuppelformede nedslagskrateret Doh.
Gjøvik og Toten Golfklubb

Gjøvik og Toten Golfklubb ligger på Sillongen i Vestre Toten. 
Den hyggelige golfklubben på “toppen av Toten” er en 9 hulls bane som har vært åpen siden juli 2002. Banen ligger i både Vestre Toten og Østre Toten og er designet av Jeremy Turner. Banen ligger i et variert terreng med åpent landskap med vakker utsikt og lett skogsterreng. Området består også av driving range, putting green og nærspillsområde. Utslag til første hull ligger 50 meter fra Toten Hotel.
Lostpedia

Lostpedia er en wiki-drevet online oppslagsverk for informasjon om den amerikanske TV-serien Lost. Lansert 22. september 2005 av Kevin Croy, nettstedet bruker MediaWiki-programvaren for å opprettholde en brukerskapt informasjonsdatabase. Nettstedets innhold er under en Creative Commons-lisens (by-nc-nd), som betyr at den er gratis tilgjengelig for publikum, men kan ikke brukes til kommersielle formål og bør ikke endres av mennesker som ikke er en del av fellesskapet i nettsiden. Lostpedia støttes av inntektene fra reklame; nettstedet, ikke har gjort informasjon om finansielle detaljer offentlig. Fra og med 23. september 2009 inneholdt nettstedet anslagsvis 5775 artikler. 18. desember 2008 har området ble en del av Wikia.
Amnon

Amnon (hebraisk: אַמְנוֹן‎, «trofast») var i henhold til Bibelen den eldste av kong David av Israels sønner. Hans mor var Ahinoam fra Jisreel. Amnon er kjent for å ha voldtatt sin halvsøster Tamar, og ble deretter drept av sin halvbror Absalom som hevn for ugjerningen.

I kunsten

Sammenlignet med bibelske emner som Batseba og David er avbildningen av Amnon og Tamar en sjeldenhet, men hadde likevel en viss interesse hos hollandske og italienske malere på 1500- og 1600-tallet, anslagsvis rundt tyvetalls malerier, foruten en rekke graveringer og tresnitt.
The Rape of Tamar er tittelen på en roman av Dan Jacobson som ble utgitt i 1970. Det engelske forlaget Oberon Books har benyttet samme tittel i utgivelsen av et stykke av den spanske dikteren Tirso De Molina (1579-1648), oversatt til engelsk av Paul Whitworth.
Salgstrofeer i musikkbransjen i Norge i 2007

Oversikt over musikkalbum og singler som solgte til platina eller gull i Norge i 2007.
Fort Collinson

Fort Collinson var en av Hudson's Bay Company handelstasjoner på Victoria Island i Nordvestterritoriene i Canada. Det lå på Prince Albert-Halvøya på nordsiden av Walker Bay, like nord for Mintos innløp.
Fortet var tidligere kjent som Fort Brabant. Fort Collinson ble åpnet i 1928 da det ble flyttet fra sin tidligere posisjon på Alaervik på nordsiden av Prince Albert Sound.
Det er oppkalt etter Richard Collinson, en britisk offiser i sjøforsvaret og utforsker av Arktis. Det ble stengt i 1939 da det ble overført til Holman, nå Ulukhaktok.
Chalepispa

Utseende

En middelsstor, avlang, matt, gråsvart bladbiller, hodet, pronotums sider og dekkvingenes "skuldre" gule. Antennene består av 11 ledd og er rundt halve kroppslengden, tilspisset ytterst. Hodet er bredere enn langt med store, rundede fasettøyne. Pronotum er trapesformet.  Dekkvingene er nesten jevnbrede (ganske lite utvidet bakover) og har 10 punktstriper (i den midtre delen parvise), tre opphøyde lengderibber, små pigger i spissen.

Levevis

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Artens vertsplamte er ukjent.

Utbredelse

Arten er bare kjent fra Fransk Guyana.
Øistein Kristensen

Utmerkelser

Kristensen har mottatt flere utmerkelser for sin innsats innen rusfeltet. I 2004 mottok han Dr Oscar Olsens pris for sin innsats innen alkohol- og narkotikaforskning. I 2011 mottok han Nasjonalt fagråds pris for godt rusfaglig arbeid. Han mottok "Ut av tåka"-prisen i 2015 for sin innsats på rusfeltet.
Kristensen ble i 2013 utnevnt til ridder av 1. klasse av St. Olavs Orden for sin «innsats innen rusmiddelfeltet.»
Varslingshund

Militær varslingshund

Den militære varslingshunden skal varsle når uvedkommende nærmer seg ved å gi hals (bjeffe). Varslingshunder trenes normalt også i lydighet, patruljetjeneste, feltsøk, sporsøk, søk i bygning og beskyttelse. I tillegg kan den trenes til en ellere flere spesieloppgaver etter behov.
Varslingshunder har normalt større aksjonsradius enn várhunder, fordi hundeføreren ikke trenger å ha øyekontakt med hunden for å registrere markeringer.
Bamako

Populærkultur

Bamako fungerer som bakgrunn for en film av samme navn  regissert av Abderrahmane Sissako. Filmen fremstiller en rettssak som tar plass i Bamako, samtidig som den viser det daglige livet i byen. Midt i rettssaken argumenterer de to sidene om hvorvidt det er Verdensbanken, Det internasjonale pengefondet eller muligens korrupsjon som er skyld i de økonomiske problemene i mange afrikanske land. Filmen ble lansert på filmfestivalen i Cannes i 2006, og ble den første vinneren av Europarådets filmpris ved Istanbuls internasjonale filmfestival i 2007.

Ambassade

Norge er representert med ambassade i Bamako, som ble opprettet i september 2017. Ambassaden ligger på halvøya Cité du Niger, Bamako.
Discoderoides

Utseende

Små, avlange, mørke praktbiller, kroppen delvis kledt med smale, lyse, hårlignende skjell.

Utbredelse

Slekten er utbredt i Afrika.
Otoclinius

Utseende

En liten (ca. 9–10 millimeter), avlang oldenborre. Forkroppen er brun og blank, dekkvingene noe lysere og matte. "Snuten" (clypeus) er trapesformet, noe innbuktet i midten. Antennene består av ti ledd, med lange antenneblader. Pronotum er mye bredere enn langt, med rundede sider, nesten ovalt.

Utbredelse

Arten er beskrevet fra «Balutsjistan» uten nærmere stedsangivelse. Det er noe uklart hvor den ble funnet, men mest sannsynlig ligger typelokaliteten i det nåværende Pakistan.
Acartauchenius scurrilis

Utseende

Acartauchenius scurrilis er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Acartauchenius scurrilis er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Casablanca

Historie

På 1100-tallet lå den berbiske landsbyen Anfa her, i middelalderen også kjent som et sjørøverrede. Byen ble ødelagt i 1468 og 1515 av portugiserne, som sistnevnte år anla en by som de kalte Casa Branca (det hvite hus). I 1755 ble byen hardt rammet av et jordskjelv, men den ble gjenoppbygd av den marokkanske sultanen. Spanske og franske kjøpmenn begynte å slå seg ned ved Casablanca på 1800-tallet, og i 1907 ble byen okkupert av franskmennene. 
Fra 1912 til 1956 tilhørte byen protektoratet Fransk Marokko.
Etter landgangen i Nord-Afrika i november 1942 inntok allierte grupper byen, og i januar 1943 var den åsted for den såkalte Casablancakonferansen mellom Winston Churchill og Franklin D. Roosevelt og deres militæra rådgivere.
Pseudacanthocinus

Levevis

Larvene lever i død ved.

Utbredelse

Arten er bare kjent fra Filippinene.
Villa del Carmen (kommune)

Historie

Villa del Carmen ble grunnlagt i 15. mars 2010.

Regjeringen

Ordføreren (alcalde) i kommunen er Nuber Omar Medina (2010-2015).
Lavprydvikler

Utseende

En middelsstor (vingespenn 12-15 millimeter), brun vikler med avrundede forvinger. Forvingens grunnfarge er mørkbrun, med to litt diffuse, hvite tverrbånd. Bakvingen er gråbrun.

Levevis

Arten er knyttet til gammel barskog, der larvene tross det norske navnet lever på mose som vokser på trestammer. De norske bestandene av denne arten er vidt spredte og man antar at arten kan være truet av hogst i gammel barskog.

Utbredelse

Den er utbredt i Mellom- og Nord-Europa (fra Sveits og nordover) og i det nordlige Asia. I Norge er den funnet både på det sørlige Østlandet og i Troms og Finnmark, men arten er sjelden. Den blir vurdert som Sårbar (VU) på den norske rødlisten fra 2015.
Cecilia Brækhus

Liv

Brækhus ble adoptert fra Colombia da hun var to og et halvt år gammel, og vokste opp i Sandviken i Bergen. Hun var innom flere typer idrett før hun begynte med kickboksing i skjul fjorten år gammel. Hun kom på landslaget som sekstenåring og vant både EM- og VM-gull. Senere gikk hun over til boksing. Etter en periode som amatørbokser begynte hun med proffboksing, men etter fire kamper sluttet hun da hun mistrivdes med treningsforholdene på Melhus utenfor Trondheim. Etter en liten periode bestemte hun seg for å fortsette, og i november 2007 tegnet hun kontrakt med den tyske klubben Sauerland Event.
Hun er 171 cm høy og holder vanligvis en matchvekt rundt 64 kilo. Hun er bosatt i Berlin.
Brækhus deltok i TV-serien Zebra Grand Prix høsten 2009 og Best av de beste julen 2011.

Idrettsgallaen

Brækhus ble nominert til «Årets navn» på Idrettsgallaen 2010 og Idrettsgallaen 2011, vant denne klassen på Idrettsgallaen 2013 og vant «Åpen klasse» i 2011.
WarpCrew

Organisering

WarpCrew er organisert gjennom årsmøtet som blir avholdt før 1. februar hvert år. På årsmøtet velges det et styre, et arbeidsutvalg og en revisor.
Styret er WarpCrew sitt øverste organ mellom årsmøtene. Hovedoppgavene består av økonomi og regnskap, planlegge organisasjonens fremtid, kontrollere arbeidsutvalget og ta beslutninger i viktige saker (ofte med stor økonomisk konsekvens). Styremedlemmene blir valgt annen hvert år (leder, styremedlem 1 og 2 på likt og motsatt i andre år).
Den daglige driften av organisasjonen er lagt til arbeidsutvalget. Hovedoppgavene til arbeidsutvalget er å plaglegge og gjennomføre arrangementene til WarpCrew, warpzone og MetroLAN samt skaffe sponsoravtaler og ellers andre oppgaver nedsatt av årsmøtet og styret.
Fylkesvei 4102

Fylkesvei 4102 går mellom Faret bru i Lyngdal og Åpta i Farsund. Veien er 23,4 km lang.
Frem til 2019 hadde veien betegnelsen Fylkesvei 653.
Gesso

Gesso er det italienske ordet for «kritt» (fra latin gypsum fra gresk γύψος), og er mineralet kalsiumkarbonat i pulverform som blir benyttet innen kunsten. Gesso er også betegnelsen når krittet er blandet med limvann og iblant også andre stoffer og benyttes som grunning når det påføres en panneau (treplate) eller et lerret. Gesso gir en slett, lite absorberende, hvit grunning for maleri, vanligvis med tempera eller olje. Gesso kan også modelleres i relief.
Hensikten med gesso er først og fremst å hindre at stoffer i malingen kan korrodere i stykker underlaget. Samtidig vil limet fungere som en sperre for at stoffer i tre eller lerret kan bryte ned eller absorbere oljene i malingen og på den måten framskynde aldringsprosessen innenfra.
I dag benytter de fleste akrylbasert grunning og kaller den gesso.
Ordet gesso brukes iblant om gips, det hvite mineralpulveret som blandes med vann til en masse, som stivner til fast form og benyttes av skulptører for former og avstøpninger.
Olympisk rekordhistorikk på 100 m brystsvømming

Olympisk rekordhistorikk på 100 m brystsvømming noteres kun for langbane (50 meter basseng).
Oddetall

Et oddetall (ulike tall) er et heltall som ikke er delelig med 2. Eksempler på oddetall er:
−35, −1, 1, 3, 5, 7, 9, 23, 83.
Ethvert oddetall kan skrives på formen  hvor m er et heltall.
En praktisk regel er at alle heltall der siste siffer er et oddetall selv er et oddetall.
Oddetall multiplisert med oddetall gir oddetall.
Sinokele

Levevis

Arten har larver som utvikler seg i furutrær.

Utbredelse

Slekten er utbredt i det sørlige Kina (Sichuan).
Persaunet leir

Persaunet leir var en militærleir som lå i det nordøstlige Trondheim, ikke langt fra Tyholt. Leiren ble konstruert av tyske styrker under andre verdenskrig som forlegning til ubåtmannskaper ifra 13. ubåt-flotilje ved Dora-bunkerne. Etter krigen ble den overtatt av den norske marine og har i senere tid tjenestegjort som standkvarter for Sør-Trøndelag Regiment.
Leiren er nå nedlagt og har blitt gjort om til boligområde, samt område for barnehage.
Karsten og Petra

Karsten og Petra er en bokserie skrevet av Tor Åge Bringsværd, og illustrert av Anne G. Holt. Serien er utgitt på Cappelen Damm. I 2013 ble Karsten og Petra filmatisert og første filmen i rekken var Karsten og Petra blir bestevenner (2013) med Nora Amundsen og Elias Søvold-Simonsen i hovedrollene. 5-åringene Karsten og Petra går i samme barnehage. Filmen følger de to i hverdagen med deres kosedyr Frøken Kanin og Løveungen. Det er (per 2018) produsert syv filmer og to TV-serier.
Sierra Leone under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Lydlov

En lydlov er et begrep fra den historisk-sammenliknende språkvitenskapen, særlig fra den såkalte "ung-grammatiske" retningen. Begrepet lydlov inneholder at en lydendring skjer – innenfor et visst område og innenfor en viss tid – helt regelrett og uten unntak.
En lydlov beskriver en lydendring og legger vekt på at endringen er regelrett. En mulig alternativ til lydlovene er idéen at lydene i et språk endrer seg mer eller mindre tilfeldig.
En lydlov kan for eksempel beskrive lydendringen fra norrøn þ i framlyd til t i moderne norsk (þing blir ting). Dersom flere lyder endres systematisk i samme periode, snakker en om lydforskyvning.
Lydlover fins det alt hos den tyske språkforskeren Franz Bopp (1791 – 1867), men han tillot mange unntak og brukte disse lovene heller som tendenser enn som strenge lover.
Senere forskere, særlig de som tilhørte den «ung-grammatiske» retningen innenfor den historisk-sammenliknende språkvitenskapen, tilpasset disse lydlovene strengere og tillot færre unntak. De prøvde å eliminere så mange unntak som mulig. Disse forskerne trodde nemlig at alt for mange unntak i beskrivingen av lydendringene ødela den seriøse og vitenskapelige karakteren til språkvitenskapen.
På 1860-tallet tok de steget fra en lydendringstendens til en unntaksløs lydlov.
Det var knapt mulig å bevise at sånne lydlover fantes – en kunne bare tro på dem og bruke dem.
De som arbeidet med lydlover hevdet at et unntak fra en lydlov var bare skyldet av en annen lydlov eller av analogi.
 
Når altså norrønt þ i framlyd blir t i moderne norsk, skulle þetta (norsk "dette") bli til tette på norsk, men faktisk ble det til dette.
Her må en altså lete etter den lydloven som dannet unntaket fra den forrige lydloven, eller en må anta en analogi (altså innflytelse av andre ord).
De som trodde på unntaksløse lydlover arbeidet systematiskere enn generasjonen før og letet spesielt etter unntak i lydutviklingene og etter motsetinger innenfor eldre teorier.
De oppdaget for eksempel at det gammelindiske språket (sanskrit) ikke var så opphavlig og konservativ som en alltid hadde trodd.
Den forrige generasjonen av språkforskere hadde ennå trodd at den gammelindiske a-lyden var blitt til e eller o i mange europeiske språk som latin eller gammelgresk.
Visstnok kunne de ikke forklare hvorfor a-lyden fortsatte å være a i enkelte tilfelle og hvorfor den ble til e eller o i de øvrige tilfellene.
Men de aksepterte denne (ukorrekte) idéen fordi de ikke så noe problem i sånne uregelrette utviklinger. 
De forskere som trodde på unntaksløse lydlover hadde stor suksess.
Særlig i året 1876 publiserte de flere viktige bøker og artikler.
Jo oftere troen på lydlovene førte til ny kunnskap om gamle språk, jo mer ble troen en visshet.
 
Denne troen på lydlovene førte på 1880-tallet til en prinsipiell diskusjon om dem.
Særlig omstridt var idéen at disse lydlovene skulle være unntaksløse (bortsett fra analogi og andre lydlover).
Allikevel har arbeidet med lydlovene hatt stor innflytelse på den historisk-sammenliknende språkvitenskapen.
Søndre Verksøya naturreservat

Søndre Verksøya naturreservat er et naturreservat i Hurum kommune i Buskerud. Det ble oppretta 14. desember 2007. Verksøya er ei øy i Drammensfjorden ved Verket på Hurum. Øya har fastlandsforbindelse. Den eies av Svelvik kommune og forvaltes som et friluftsområde. Reservatet utgjør den sørlige delen av øya. Øya har kystfuruskog, strandenger, og sjeldne insekter som flere arter av broddbærende veps. Formålet med vernet er å bevare et område med regionalt sjeldne strandenger, og en særegen og nasjonalt viktig insektfauna.
Eadgifu

Etymologi

Navneleddet ead har opprinnelse i germanske *auþa, «eiendom». Den norrøne formen av leddet var auðr. Navneleddet gifu har opprinnelse i urgermanske *gebo-, «gave». De norrøne formene av navneleddet er gjaf eller gjǫf.
Navnet er også skrevet Edgiva.
Dorothea Follestad

Slektsbakgrunn

Hennes foreldre kom fra bondeslekter i Ørsta på Sunnmøre. Faren Ingebrigt Follestad var lensmann, først i Vanylven på Sunnmøre (1846 – 1863), fra 1863 i Stangvik på Nordmøre, der han døde i 1870.

Utdannelse

Hun gikk i lære 3 år på Knud Bergsliens malerskole. Senere fortsatte hun i lære hos Christian Krohg, Eilif Pettersen og Hans Heyerdahl. I 1885-86 var hun i Berlin, på Stauffer-Berns skole. I 1888 var hun i Paris sammen med Harriet Backer.

Arbeid i Kristiania og Stangvik

Hun deltok på Høstutstillingen i Kristiania tilsammen fire ganger fra 1885 til 1895, men opplevde også å bli refusert. Hun har også hatt en utstilling i Bergen. I 1903 deltok hun igjen på Høstutstillingen med to landskapsbilder. I en årrekke bodde hun i Kristiania sammen med søsteren Paula. 
Follestad arbeidet også en del med skulpturer, særlig den tiden hun bodde i Kristiania. Mest kjent er hun som portrettmaler, men hun malte også landskaper og interiører. 
I 1904 eller 1905 flyttet Dorothea Follestad og søsteren hjem til Stangvik. I 1907 var hun med på Høstutstillingen for siste gang. 
På oppdrag fra Kristiansund Museum malte hun i 1911 et oljemaleri med interiør fra en dagligstue på Nordmøre. Situasjonen er kveldssete, med huslyden på fem personer samlet, opptatt med ulike typer arbeid. Det brenner på spikhylla, den typiske lyskilden i en dagligstue på en nordmørsgård på 1800-tallet. 
Dorothea Follestad er lite omtalt i litteraturen, men hun omtales i ukebladet Urd to år etter sin død.
Pistolskyting

Pistolskyting er en idrett hvor håndvåpen benyttes.
Sprengstoff

Brisant sprengstoff

Brisant sprengstoff henspiller på sprengsoffets egenskap som hurtig gassutvikler, det vil si rask detonasjon. Brisant sprengstoff er for eksempel TNT. Brisant sprengstoff er ikke brukbart i skytevåpen, på grunn av den svært hurtige detonasjonen, men brukes som sprengstoff i for eksempel granater og miner.

Laveksplosiver

Et laveksplosiv er et sprengstoff med lav brisans. Eksplosjonen beveger seg langsommere gjennom stoffet enn lydens hastighet. Det mest kjente laveksplosivet er uten tvil svartkrutt, men også korditt er et laveksplosiv. Et slikt stoff vil ikke være avhengig av å bli omgitt av en hylse for å eksplodere heller enn å brenne, men vil ikke produsere en sjokkbølge slik høyeksplosiver vil så lenge det ligger åpent.

Høyeksplosiver

Høyeksplosiver er en type sprengstoff der sjokkfronten beveger seg gjennom sprengstoffet raskere enn lydens hastighet – altså supersonisk hastighet.  Høyeksplosiver detonerer med en hastighet på alt mellom tre til ni km/s. Høyeksplosiver brukes ofte innen gruvearbeid, demolering, og for militære formål.